**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Στη Βουλή για το ν/σ «Ρύθμιση θεμάτων μεταθέσεων οπλιτών, μέριμνας προσωπικού»**

Όλες οι προτάσεις της Ε.Σ.Α.μεΑ. επί του νομοσχεδίου «Ρύθμιση θεμάτων μεταθέσεων οπλιτών, μέριμνας προσωπικού και άλλες διατάξεις» δήλωσε ο αναπληρωτής υπουργός Άμυνας Δημήτρης Βίτσας ότι θα ενσωματωθούν, αφού συζητηθούν στο τεχνικό τους σκέλος στην τελευταία συνεδρίαση της αρμόδιας επιτροπής Εξωτερικών και Άμυνας της Βουλής. Την εισήγηση εκ μέρους της Ε.Σ.Α.μεΑ. έκανε ο Ταμίας της Εκτελεστικής Γραμματείας της Ε.Σ.Α.μεΑ. Κωνσταντίνος Γαργάλης.

Ο κ. Γαργάλης κατέθεσε το έγγραφο με τις προτάσεις της Ε.Σ.Α.μεΑ. στη συνεδρίαση της Επιτροπής για τους εξωκοινοβουλευτικούς φορείς. Τόνισε ιδιαίτερα θέματα μελών των οικογενειών των οπλιτών με αναπηρία, θέματα μοριοδότησης για τις μεταθέσεις των οπλιτών, θέματα στρατιωτικών υποχρεώσεων ανυπότακτων, όπως επίσης και θέματα εκσυγχρονισμού του Κανονισμού των Στρατιωτικών Σχολών, δεδομένου ότι παρατηρείται το φαινόμενο αποκλεισμού εκείνων των σπουδαστών, οι οποίοι κατά τη διάρκεια των σπουδών τους απέκτησαν αναπηρία ή χρόνια πάθηση. Σε αυτή την περίπτωση, θα πρέπει, βάσει νομοθετικής ρύθμισης, να εξασφαλιστεί το εργασιακό μέλλον του σπουδαστή μέσω της τοποθέτησής του σε θέση διοικητικού προσωπικού.

**Όλες οι προτάσεις στην επιστολή** [**http://www.esaea.gr/our-actions/parliament/2842-katathesi-protaseon-tis-e-s-a-mea-gia-to-sxedio-nomoy-rythmisi-thematon-metatheseon-opliton-merimnas-prosopikoy-kai-alles-diataxeis**](http://www.esaea.gr/our-actions/parliament/2842-katathesi-protaseon-tis-e-s-a-mea-gia-to-sxedio-nomoy-rythmisi-thematon-metatheseon-opliton-merimnas-prosopikoy-kai-alles-diataxeis)

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**